**ДО МИНИСТЪР-ПРЕДСЕДАТЕЛЯ**

**НА РЕПУБЛИКА БЪЛГАРИЯ**

**Г-Н КИРИЛ ПЕТКОВ**

**ДО ВИЦЕПРЕМИЕРА**

**И МИНИСТЪР НА ФИНАНСИТЕ**

**Г-Н АСЕН ВАСИЛЕВ**

**ДО МИНИСТЪРА НА ЗЕМЕДЕЛИЕТО**

**Г-Н ИВАН ИВАНОВ**

 **ДО ПРЕДСЕДАТЕЛЯ НА ПГ НА ПП**

**Г-Н АНДРЕЙ ГЮРОВ**

 **ДО ПРЕДСЕДАТЕЛЯ НА ПГ НА ГЕРБ-СДС**

**Г-ЖА ДЕСИСЛАВА АТАНАСОВА**

 **ДО ПРЕДСЕДАТЕЛЯ НА ПГ НА ДПС**

**Г-Н МУСТАФА КАРАДАЙЪ**

**ДО ПРЕДСЕДАТЕЛЯ НА ПГ НА БСП**

**Г-Н ГЕОРГИ СВИЛЕНСКИ**

 **ДО ПРЕДСЕДАТЕЛЯ НА ПГ НА ИТН**

**Г-Н ТОШКО ЙОРДАНОВ**

**ДО ПРЕДСЕДАТЕЛЯ НА ПГ НА ДБ**

**Г-Н ХРИСТО ИВАНОВ**

**ДО ПРЕДСЕДАТЕЛЯ НА ПГ НА ВЪЗРАЖДАНЕ**

**Г-Н КОСТАДИН КОСТАДИНОВ**

**ИСКАНЕ**

**ОТ БРАНШОВИ И РАЗВЪДНИ ОРГАНИЗАЦИИ В СЕЛСКОТО СТОПАНСТВО**

**УВАЖАЕМИ Г-ЖИ И Г-ДА ,**

Обявената пандемия от Ковид 19 през 2020 година,продължаваща и към момента, доведе до сериозно сътресение и много фалити във всички сфери на европейската и световната икономика. България пострада също много предвид създалата се тежка кризисна ситуация. Много бизнеси фалираха, а други са на ръба на оцеляването. Въпреки тежката кризисна ситуация ние, заетите в селското стопанство, продължаваме да работим и със сетни усилия успяваме да поддържаме социалната заетост в цялата страна, да изхранваме своите животни, да обработваме и храним градините си и най-важното да не ги унищожаваме и да обезлюдяваме многото забравени региони на страната. Подхождаме с разбиране към всички останали сектори на икономиката, но в настоящия момент при нас е изключително тежко.

Става въпрос за оцеляване на стопанствата ни, а разходите се увеличават с всеки изминал ден – четворно се увеличиха сметките ни ел.енергия, поскъпват всички консумативи, скочиха цените на фуражите, на торовете и препаратите за растителна защита, горивата са повишени с над 30% спрямо същия период на миналата година, изкупните цени на продукцията ни са недостатъчни, , с неистови сили поддържаме заплати и осигуровки на работният персонал, които се увеличават почти всяко тримесечие, продължаваме да плащаме данъчните си задължения, кредитите и др. Изправени сме пред безпрецедентна криза, която продължава вече доста дълго време и полагаме огромни усилия секторът да продължава да работи.

 Според нас настоящия размер от 111,5 млн.лв заложен в бюджета ще е крайно недостатъчен поради фактът, че Ковид 2022 се очертава като единствената възможна държавна помощ за нашите сектори, а ние тепърва започваме изключително непредвидима в икономически и климатичен план година! Също така настояваме преди „спускането на политическото решение” за разпределението по сектори, същото да се обсъди с нас. Настояваме ставките по видове и култури да бъдат обявени към момента на нотифициране, а не след това!

 **Ето защо, нашето Искане е :**

1. **Да приемете в Бюджет 2022 крайно необходимата за нас Ковид помощ в размер на 200 млн.лв за да запазим производството на български плодове и зеленчуци, млечни продукти, месо, яйца, мед, ядки, лозя /винени и десертни/, маслодайна роза без които България не може!**
2. **Да се преразгледа рязкото повишаване на осигурителния праг за малките земеделски производители, чиито годишни доходи не са достатъчни за това!**
3. **Да се предприемат законодателни промени към ясна дефиниция за отпадане на данъчното облагане на компенсаторните плащания по Де минимис и Ковид!**

**В очакване сме на СПЕШНИ двустранни срещи за разрешаване на поставените проблеми!**

08.02.2022 С уважение: (подписали организации)

1. НАЦИОНАЛНА ОВЦЕВЪДНА И КОЗЕВЪДНА АСОЦИАЦИЯ
2. НАЦИОНАЛНА АСОЦИАЦИЯ НА КАРТОФОПРОИЗВОДИТЕЛИТЕ
3. НАЦИОНАЛЕН СЪЮЗ НА ГРАДИНАРИТЕ В БЪЛГАРИЯ
4. НАЦИОНАЛНА АСОЦИАЦИЯ НА МАЛИНОПРОИЗВОДИТЕЛИТЕ
5. БРАНШОВА КАМАРА НА МЕСОДАЙНОТО ЖИВОТНОВЪДСТВО
6. ДОБРУДЖАНСКИ ОВОЩАРСКИ СЪЮЗ
7. СЪЮЗ НА ДУНАВСКИТЕ ОВОЩАРИ
8. СДРУЖЕНИЕ ЗА БИОЛОГИЧНО ПЧЕЛАРСТВО
9. БЪЛГАРСКА АСОЦИАЦИЯ БИОПРОДУКТИ
10. НАЦИОНАЛНА АСОЦИАЦИЯ ЗА РАЗВЪЖДАНЕ НА МЛЕЧНИ ОВЦЕ В БЪЛГАРИЯ
11. АСОЦИАЦИЯ ЗА РАЗВЪЖДАНЕ НА МЛЕЧНИ ПОРОДИ КОЗИ
12. НАЦИОНАЛНО СДРУЖЕНИЕ НА МАЛКИТЕ СЕМЕЙНИ ФЕРМИ И ПРЕРАБОТВАТЕЛИ
13. НАЦИОНАЛНО СДРУЖЕНИЕ НА МЛЕКО И МЕСОПРОИЗВОДИТЕЛИТЕ
14. НАЦИОНАЛНА АСОЦИАЦИЯ НА ЖИВОТНОВЪДИТЕ
15. НАЦИОНАЛНА АСОЦИАЦИЯ НА МЛАДИТЕ ФЕРМЕРИ В БЪЛГАРИЯ
16. НАЦИОНАЛНА АСОЦИАЦИЯ НА ПРОИЗВОДИТЕЛИТЕ И ПРЕРАБОТВАТЕЛИТЕ НА ЧЕРУПКОВИ ПЛОДОВЕ
17. НАЦИОНАЛНА БРАНШОВА ОРГАНИЗАЦИЯ – БЪЛГАРСКИ ПЧЕЛАРСКИ СЪЮЗ
18. СДРУЖЕНИЕ АРМАПБ
19. АСОЦИАЦИЯ НА БИВОЛОВЪДИТЕ В БЪЛГАРИЯ
20. АСОЦИАЦИЯ БЪЛГАРСКИ ПИПЕР
21. АСОЦИАЦИЯ НА ЗЕМЕДЕЛСКИТЕ ПРОИЗВОДИТЕЛИ В БЪЛГАРИЯ
22. АСОЦИАЦИЯ НА БЪЛГАРСКИТЕ БИВОЛОВЪДИ
23. АСОЦИАЦИЯ НА ПРОМИШЛЕНОТО ПТИЦЕВЪДСТВО
24. НАЦИОНАЛНА БИО АСОЦИАЦИЯ
25. НАЦИОНАЛЕН БРАНШОВИ ПЧЕЛАРСКИ СЪЮЗ
26. НАЦИОНАЛНО СДРУЖЕНИЕ НА БЪЛГАРСКИТЕ ЛОЗАРИ
27. ПРОФЕСИОНАЛНА АСОЦИАЦИЯ НА РОЗОПРОИЗВОДИТЕЛИТЕ В БЪЛГАРИЯ
28. АСОЦИАЦИЯ ПРОФЕСИОНАЛНО ПЧЕЛАРСТВО
29. ГРУПИ И ОРГАНИЗАЦИИ НА ПРОИЗВОДИТЕЛИ В СЕКТОРИ ЖИВОТНОВЪДСТВО И ПЧЕЛАРСТВО
30. БЪЛГАРСКА АСОЦИАЦИЯ НА ПРОИЗВОДИТЕЛИТЕ НА ОРАНЖЕРИЙНА ПРОДУКЦИЯ
31. БЪЛГАРСКА НАЦИОНАЛНА АСОЦИАЦИЯ ЕТЕРИЧНИ МАСЛА,ПАРФЮМЕРИЯ И КОЗМЕТИКА
32. АСОЦИАЦИЯ НА ОВОЩАРИТЕ В БЪЛГАРИЯ
33. БЪЛГАРСКА АСОЦИАЦИЯ НА НЕЗАВИСИМИТЕ ЛОЗАРО-ВИНАРИ